Calaiská úžina

Calaiská úžina (iné názvy: Doverská úžina, Calaiský prieliv, Doverský prieliv; , ) je morská úžina medzi Francúzskom a Anglickom, ktorá spája Severné more s Lamanšským prielivom.

Minimálna šírka je 33 km, hĺbka do 72 m. Významné prístavy sú Dover a Calais. Po mori vedú trate trajektov a lodí spájajúcich Spojené kráľovstvo a Francúzsko/Belgicko (Dover-Calais; Dover-Oostende), pod zemou zas vedie Eurotunel.

 Geologické formovanie 
Doverské útesy sú tvorené kriedou s prekladanými vrstvami silicitu. Na opačnej strane úžiny majú útesy identickú štruktúru. Britská geologička Jenny Collierová vo svojej práci na základe toho vydedukovala niekdajšie spojenie oboch pevnín. Podľa jej práce bol tento kriedový chrbát medzi Spojeným kráľovstvom a Francúzskom prerušený počas katastrofickej povodne, ktorá kanál vyhĺbila.Gupta, Sanjeev; Collier, Jenny S.; Palmer-Felgate, Andy; Potter, Graeme (2007). "Catastrophic Flooding Origin of Shelf Valley Systems in the English Channel". Nature. 448 (7151): 342–5. Bibcode:2007Natur.448..342G. doi:10.1038/nature06018. PMID 17637667. S2CID 4408290

Prvú takúto udalosť datovala do obdobia pred 425 tisíc rokmi a druhú približne do obdobia pred 225 tisíc rokmi.

Obe povodne vytvorili obrovské povodňové kanály v suchom koryte Lamanšského prielivu, podobne ako Channeled Scablands v Spojených štátoch (Washington). Aktualizácia výskumu z roku 2017 pripisovala podvodné brázdy v dne Lamanšského prielivu, „hlboké 100 metrov“ a miestami „s priemerom niekoľko kilometrov“, vode z jazera napájaného Temžou, Rýnom a Urstromom (názov veľkej ľadovcovej rieky na poľskej a severonemeckej nížine, ktorá odvodňovala roztopenú vodu zo severných prameňov Álp a južnej časti škandinávskeho ľadovca počas posledného glaciálu). Voda sa prevalila cez skalný hrebeň a spôsobila izolované prepadliny alebo zrázové jazierka.Morelle, Rebecca (4 apríl 2017). "Evidence of Ancient 'Geological Brexit' Revealed". BBC News:Science & Environment. Prebrané 6. 4. 2017.

Topiaci sa ľad a stúpajúca hladina mora zaplavili Doggerland okolo roku 65006200 pred Kr. a vytvorili zo Spojeného kráľovstva ostrov.

 Referencie 

 Iné projekty 

Kategória:Morské prielivy a úžiny